open-index/open-wikipedia-markdown huggingface dataset:
சீனத் அப்துல்லா சானா

**சீனத் அப்துல்லா சானா    (Zeenat Abdullah Channa)**  ஜனவரி 4, 1919 - ஜூலை 12, 1974) பாக்கித்தான் நாட்டைச் சேர்ந்த ஒரு கல்வியாளர் மற்றும் எழுத்தாளராவார். பாக்கித்தானின் சிந்து மாகாணத்திலுள்ள  வரலாற்றுச் சிறப்பு மிக்க நகரமான செவான் செரிப்பு நகரத்தில் இவர் பிறந்தார். 1947 ஆம் ஆண்டில்  இந்தியப் பிரிவினைக்குப் பிறகு சிந்தி மொழியில் கதைகளை எழுதிய முதல் பெண் எழுத்தாளர்களில் இவரும் ஒருவராவார்.   மாத இதழான மார்வியின் ஆசிரியராக சீனத் அப்துல்லா பணியாற்றினார்.  கிராமப்புற சிந்து மாகாணத்தைச் சேர்ந்த  பெற்றோர்களை தங்கள் பெண்களுக்கு கல்வி கற்பிக்குமாறு ஊக்குவித்தார். ஆசிரியராகவும் கதை எழுத்தாளராகவும் சீனத் இருந்தார். இலக்கியக் கட்டுரைகளையும் இவர் எழுதினார்.

## குழந்தை பருவம் மற்றும் தனிப்பட்ட வாழ்க்கை
சீனத் அப்துல்லா சானா 1919 ஆம் ஆண்டு பாக்கித்தானின் சிந்து மாகாணம்  இயாம்சோரோ மாவட்டத்தின் செவான் செரீப்பு நகரத்தில் சீனத் பிறந்தார். இவரின் தந்தை முகம்மது சலே சானா ஒரு தபால் அலுவலராக பணிபுரிந்தார்.  இவரது தம்பி மகபூப் சானா அறிஞராகவும் புகழ்பெற்ற எழுத்தாளராகவும் புகழ் பெற்றிருந்தார்.  சீனத் தனது சொந்த ஊரான செவானிலும் பின்னர் ஐதராபாத்து  மகளிர் பயிற்சிக் கல்லூரியிலும் படித்தார். செவான் செரீப்புக்கு அருகில் உள்ள டால்டி என்ற ஊரில் பள்ளி ஆசிரியையாக சீனத் தனது வாழ்க்கையைத் தொடங்கினார். இறுதியில் ஒரு  தலைமை ஆசிரியையாகப் பணியிலிருந்து ஓய்வு பெற்றார். இவரது கற்பித்தல் வாழ்க்கையில் சீனத் எப்போதும் இளம் பெண்களை கல்விக்காக ஊக்குவித்தார்.

இவர் 13 ஆகஸ்ட் 1944 ஆம் ஆண்டு ஆகத்து மாதம் 13 ஆம் தேதியன்று  அப்துல்லா கான் சானாவை  மணந்து கொண்டார்.  இவரின் கணவர் சேவானின் துணை ஆட்சியராக பணிபுரிந்து கொண்டிருந்தார். சீனத்தின் கணவர் ஓர் ஆராய்ச்சியாளராகவும்  எழுத்தாளராகவும் இருந்தார்.

## இலக்கிய பங்களிப்புகள்
சீனத் சானா 1947 ஆம் ஆண்டு  இந்தியப் பிரிவினைக்குப் பிறகு  சிந்தி மொழியில் கதைகள் எழுதி சிறந்த சிந்தி மொழி  எழுத்தாளர்களில் ஒருவர் என்று புகழ் பெற்றார்.  இவரது கதைகள் மெகரான் மற்றும் நயின் சிந்தகி உள்ளிட்ட புகழ்பெற்ற சிந்தி இதழ்களில் வெளியிடப்பட்டன.

மெக்ரான் என்பது சிந்தி அடாபி வாரியத்தின் காலாண்டு இலக்கிய இதழாகும். 1947 ஆம் ஆண்டு தொடங்கப்பட்ட   பாக்கித்தானின் பழமையான பத்திரிகையாஆகும். ஆயிரக்கணக்கான மெக்ரான் பதிப்புகள் வெளியிடப்பட்டுள்ளன. இந்த காலான்டு இதழ் அனைத்து சிந்தி இலக்கியவாதிகளையும் பற்றி அதன் பதிப்புகளில் எழுதுகிறது. மெக்ரான் புதிய எழுத்தாளர்களுக்கு எழுதுவதற்கான வாய்ப்பையும் வழங்குகிறது மற்றும் பல பிரபல அறிஞர்கள் பத்திரிகையில் எழுதுவதன் மூலம் தங்கள் வாழ்க்கையைத் தொடங்கியுள்ளனர்.

சீனத் பல நல்ல தரமான இலக்கியக் கட்டுரைகள் மற்றும் படைப்புகளை  எழுதியுள்ளார். ரண்டிகோ (பொம்மை), ஓன்டாகி (இருள்) மற்றும் மிதி (இனிப்பு) ஆகியவை இவருடைய சிறந்த கதைகளில் சிலவாகும்.  வாசகர்களிடையே மிகவும் பிரபலமாக இருந்த "மார்வி" என்ற மாதாந்திர பெண்கள் இதழின் ஆசிரியராக சீனத் பணியாற்றினார். 1958 ஆம் ஆன்டில்  யாத்கர் இ லத்தீஃப் என்ற புத்தகத்தை இவர் தொகுத்தார்.

## இறப்பு
1974 ஆம் ஆண்டு சூலை மாதம் 12 ஆம் நாளன்று சீனத் காலமானார்.

## மேற்கோள்கள்


பகுப்பு:1974 இறப்புகள்
பகுப்பு:1919 பிறப்புகள்
பகுப்பு:பாக்கித்தானிய எழுத்தாளர்கள்
சாரா சாகுப்தா

**சாரா சாகுப்தா**  (**Sara Shagufta)**   பாக்கித்தான் நாட்டைச் சேர்ந்த ஒரு கவிஞராவார்.  உருது மற்றும் பஞ்சாபி மொழிகளில் இவர் கவிதைகள் எழுதினார்.  கராச்சியில் கடந்து செல்லும் இரயில் முன் பாய்ந்து இவர்  தற்கொலை செய்து கொண்டார்.

## வாழ்க்கை
சாரா 1954 ஆம் ஆண்டு அக்டோபர் மாதம் 31 ஆம் தேதியன்று  பாக்கித்தான் நாட்டின்  குச்ரான்வாலாவில் ஓர் அடிமட்ட  குடும்பத்தில் பிறந்தார். இந்தியப் பிரிவினையின்போது இவரது குடும்பம் பஞ்சாபிலிருந்து கராச்சிக்கு குடிபெயர்ந்தது. ஏழை மற்றும் படிக்காத குடும்பத்தைச் சேர்ந்த சாரா சமூகத்தில் உயர விரும்பினார்.  ஆனால் இவரால் மெட்ரிகுலேசன் படிப்பில் தேர்ச்சி பெற முடியவில்லை.  

சாராவுக்கு  17 வயதில் முதல் முறையாக திருமணம் செய்து வைக்கப்பட்டது. அதைத் தொடர்ந்து இவருக்கு மூன்று தோல்வியுற்ற திருமணங்கள் நடந்தன.  

இவருடைய ஆளுமை ஒரு புதிராகவே இருந்தது. ஏழை மற்றும் படிக்காத பின்னணியில் இருந்து வந்த இவர்  கல்வியின் மூலம் சமூகத்தில் உயர விரும்பினார். இவரது மாற்றாந்தாய், ஆரம்பகால திருமணம் மற்றும் அடுத்தடுத்த மூன்று திருமணங்கள் இவையெல்லாம் இவரது மன வேதனையை அதிகரித்தது. சாரா உடல்நலக்குறைவு காரணமாக மனநல மருத்துவமனையில் அனுமதிக்கப்பட்டார். மரணமில்லாத தற்கொலை முயற்சிக்குப் பிறகு, கராச்சியில் உள்ள திரிக் காலனி இரயில் பாதையில் குறுக்கே சென்று கொண்டிருந்த இரயிலுக்கு முன் பாய்ந்து தனது 29 ஆவது வயதில், 1984 ஆம் ஆண்டு சூன் மாதம் 4 அன்று, இரவு 11 மணியளவில் தற்கொலை செய்து கொண்டார்.  

## படைப்புகள்

விமர்சகர்கள் சாராவின் கவிதை மேதையில் கவனம் செலுத்த முடியாத வண்ணம் இவரின் காதல் வாழ்க்கை . பாக்கித்தானில் அதிகம் பேசப்பட்டது. ஆனால் இவரது வார்த்தைகள் இலக்கிய வட்டங்களின் வரையறுக்கப்பட்ட வரம்புகளுக்கு அப்பால் செல்லவில்லை.

சாராவின் கவிதைத் தொகுப்புகள் இவரது மரணத்திற்குப் பின் வெளியிடப்பட்டன. *ஆங்கெய்ன்* மற்றும் *நீந்து கா ரேங்கு என்ற பெயர்களில் அவற்றை* சயீத் அகமது  வெளியிட்டார்.  சயீத் அகமது சாராவின் அன்புக்கு உகந்தவராக இருந்தவராவார். அசாத் அல்வி சாராவின்  கவிதைகளை ஆங்கிலத்தில் மொழிபெயர்த்து *, தூக்கத்தின் நிறம் மற்றும் பிற கவிதைகள்*  என 2016 ஆம் ஆன்டு வெளியிட்டார்.  ருக்சானா அகமது எழுதிய *"நாம் பாவப்பட்ட பெண்கள்* " என்ற புத்தகத்தில் இவரது  'வுமன் அண்டு சால்ட்டு', 'டூ டாட்டர், சீலி' மற்றும் 'தி மூன் ஈசு கொயிட்டு அலோன்' ஆகிய கவிதைகளின் ஆங்கில மொழிபெயர்ப்புகள் வெளிவந்துள்ளன. 

## மரபு
சாராவின் நெருங்கிய நண்பரான இந்திய எழுத்தாளர் அம்ரிதா பிரீதம் சாராவின் வாழ்க்கை மற்றும் படைப்புகளை அடிப்படையாகக் கொண்டு இரண்டு புத்தகங்களை எழுதினார். *ஏக் தி சாரா* , (1990) மற்றும் *சாரா சாகுப்தாவின் வாழ்க்கை மற்றும் கவிதை* (1994) என்பவை அவ்விரண்டு நூல்களாகும்.  சாகித் *அன்வர் எழுதிய மெயின் சாரா*  என்ற நாடகம் சாராவின் வாழ்க்கையை அடிப்படையாகக் கொண்டதாகும்.  டேனிசு இக்பால் எழுதி தாரிக் அமீது இயக்கிய மற்றொரு நாடகம் சாரா *கா  சாரா ஆசுமான்  என்ற நாடகமும்  சாராவின் வாழ்க்கையை அடிப்படையாகக் கொண்டதாகும்.*  சாரா பற்றிய அமிர்தா பிரீதத்தின் புத்தகங்களை அடிப்படையாகக் கொண்டு, இந்த நாடகம் அகில இந்திய வானொலியின் உருது அரங்க விழாவில் 2015 ஆம் ஆண்டு ஒலி பரப்பப்பட்டது.  

## மேற்கோள்கள்

 
பகுப்பு:பஞ்சாப் நபர்கள்
பகுப்பு:1984 இறப்புகள்
பகுப்பு:1954 பிறப்புகள்
நசுரின் ஓரியகில்

**நசுரின் ஓரியகில்  (2007)**  ஆப்கானித்தான் நாட்டைச் சேர்ந்த ஓர் அமைச்சராவார்.  மகளிர் மருத்துவத்திலும் மகப்பேறியல் மருத்துவத்திலும் இவர் நிபுணத்துவம் பெற்றிருந்தார்.  தனது பணிக்காக நசுரின் பல விருதுகளை வென்றார்.  2015 ஆம் ஆண்டு நாட்டுக்கு  அமைச்சராகவும் ஆனார்.

## ஆரம்ப கால வாழ்க்கை
நசுரின் ஒரியகில் 1964 ஆம் ஆண்டு  காபூலில் பிறந்தார்.

## தொழில்
தாய்வழி சுகாதாரத் துறையில் ஒரு முக்கியத் தலைவரான டாக்டர். நசுரின் ஓரியகில் மகளிர் மற்றும் மகப்பேறியல் மருத்துவராகவும்,  2004 ஆம் ஆண்டு  முதல் காபூலில் உள்ள மலாலை மகப்பேறு மருத்துவமனையின் இயக்குநராகவும் பணியாற்றினார். கிராமப்புற பெண்கள் உட்பட பெண்களுக்கு அவசர மகப்பேறியல் பராமரிப்பை வழங்குவதைத் தவிர மருத்துவ சிக்கல்களால் காபூலுக்கு வந்த டாக்டர் நசுரின், ஆப்கானித்தானில் மகப்பேறு பிசுட்டுலா பழுதுபார்க்கும் முதல் மையமான மலாலை மகப்பேறு மருத்துவமனையில் நிறுவினார்.பிசுடுலா என்பது உடற்கூறியலில்  இரத்த நாளங்கள், குடல்கள் அல்லது மற்ற வெற்று உறுப்புகள் போன்ற இரண்டு வெற்று இடங்களுக்கு இடையேயான ஒரு அசாதாரண இணைப்பு ஆகும். நசுரின் ஆப்கானித்தானில் மருத்துவத் தொழில்களில் பெண்களின் பங்கை வலுப்படுத்துவதில் உறுதியாக இருந்தார். இவர் மருத்துவச்சிகளின் அத்தியாவசியப் பாத்திரத்தின் அங்கீகாரத்தை அதிகரித்துள்ளார் மற்றும் ஆப்கான் மருத்துவச்சிகள் சங்கத்தை நிறுவுவதை ஆதரித்தார்.

அரசு சாரா நிறுவனமான ஆப்கான் குடும்ப சுகாதார சங்கத்தின் தலைவராக இருந்தார். இச்சங்கம் தற்போது புதுமையான இனப்பெருக்க சுகாதார திட்டங்களை செயல்படுத்தி வருகிறது.   பெண்களுக்கு தங்குமிடம் வழங்குகிறது. மேலும் மாணவர்களிடையே இனப்பெருக்க சுகாதார விழிப்புணர்வை அதிகரிக்க உயர்நிலைப் பள்ளிகளில் வெளி அமர்வுகளை நடத்துகிறது. இவர் ஆப்கானித்தான் மகளிர் வலையமைப்பின் செயல் உறுப்பினராக உள்ளார். பல முறை பாராளுமன்றத்தில் பேசினார். தொழில்முறை மருத்துவ மாநாடுகளில் உரையை வழங்கியுள்ளார்.  ஆப்கானித்தானில் ஒரு மருத்துவ மன்றத்தை நிறுவும் பணிக்குழு உறுப்பினராக உள்ளார்.

## அரசியல்
2015 ஆம் ஆண்டில் இவர் ஆப்கானித்தானின்  தொழிலாளர் துறை  அமைச்சராக நியமிக்கப்பட்டார். அசுரப் கானியின் தேசிய ஒற்றுமை அரசாங்கத்தில் கடைசியாக சேர்க்கப்பட்ட  பதினாறு சேர்த்தல்களில் இவர் நான்கு பெண்களில் ஒருவர் என்பது குறிப்பிடத்தக்கதாகும். இதனால்  மற்ற வேட்பாளர்கள் திரும்பப் பெற வேண்டியிருந்தது. இந்த கடைசி சேர்த்தல்கள் இரட்டை தேசியம் கொண்டதாக இல்லை.  2016 ஆம் ஆண்டு நவம்பர் மாதம் 12 ஆம் தேதியன்று ஆப்கான் பாராளுமன்றத்தால் இவர் அலுவலகத்தில் இருந்து நீக்கப்பட்டார்.

## விருதுகள்
ஆப்கானித்தானில் தாய்வழி சுகாதாரத் துறையில் முக்கியத் தலைவரான மருத்துவர் நசுரின் ஓரியகில், மதிப்புமிக்க சர்வதேச தைரியமான பெண்கள் விருதுக்கு அமெரிக்காவால் தேர்வு செய்யப்பட்டார். 
வாசிங்டனில் உள்ள மாநிலத் துறையில் நடந்த விருது வழங்கும் விழாவில் விருது பெற்ற பத்து வெற்றியாளர்களில் மருத்துவர் நசுரினும் ஒருவராவார்.

பிஜி நாட்டைச் சேர்ந்த ரோசிகா தியோ, சியார்ச்சியாவைச் சேர்ந்த பிசப் உருசுடன் கோட்சிரிட்சே, குவாட்டமாலாவைச் சேர்ந்த  ஐரிசு யாசுமின் பேரியோசு அகிலார், இந்தியாவைச் சேர்ந்த லட்சுமி, மாலியைச் சேர்ந்த பாத்திமாடா டூரே, சவுதி அரேபியாவைச் சேர்ந்த மகா அல் முனீப்,  தயிக்கிசுதானைச் சேர்ந்த ஒயினிகோல் போபோனசரோவா, உக்ரைனைச் சேர்ந்த ருசுலானா லியிசிச்கோ மற்றும் சிம்பாப்வேயைச் சேர்ந்த பீட்ரைசு மெடெத்வா ஆகியோர் நசுரினுடன் 2014 ஆம் ஆண்டிற்காக இவ்விருது வென்ற மற்ற ஒன்பது நபர்களாவர்.

## மேற்கோள்கள்


பகுப்பு:1964 பிறப்புகள்
பகுப்பு:வாழும் மக்கள்
வீபா ஆனந்த்

**வீபா ஆனந்த்** (*Veebha Anand*) ஒரு இந்திய நடிகை ஆவார். வீபா தனது தொலைக்காட்சி வாழ்க்கையை பாலிகா வது நிகழ்ச்சியின் மூலம் தொடங்கினார். பின்னர் ஸ்டார் பிளஸின் புராண தொலைக்காட்சித் தொடரான ​​மகாபாரதத்தில் சுபத்ராவாக நடித்தததால் பிரபலமடைந்ததார்.

## ஆரம்ப கால வாழ்க்கை
விபா ஆனந்த் உத்தரகாண்டின் டேராடூனில் 8 செப்டம்பர் 1990 இல் பிறந்தார். இவருக்கு சாக்ஷி ஆனந்த் என்ற ஒரு தங்கையும், அஜீத் ஆனந்த் என்ற சகோதரரும் உள்ளனர். இவர் திரைப்படமற்ற பின்னணியில் இருந்து வருகிறாள். நியூமராலஜி காரணமாக, அவர் தனது பெயரை விபா ஆனந்த் என்ற பெயரை வீபா ஆனந்த் என்று மாற்றினார். இது அவரது பெயரின் உச்சரிப்பில் குறிப்பிடத்தக்க மாற்றத்தை ஏற்படுத்தவில்லை. அவர் தனது பள்ளிப்படிப்பை உத்தரகாண்டின் டூன் பிரசிடென்சி பள்ளியில் முடித்தார்.
## தனிப்பட்ட வாழ்க்கை
வீபா ஆனந்த் தொலைக்காட்சி நடிகர் ரோஹித் புரோஹித்துடன் உறவு கொண்டிருந்தார். அவர்கள் தங்கள் நிகழ்ச்சியான சங்க்கர் லக்ஷ்மியின் நிகழ்ச்சிஇல் சந்தித்தனர். சிறிது காலம் டேட்டிங் செய்த பிறகு, தம்பதியினர் இந்த உறவை முறித்துக் கொள்ள முடிவு செய்து தங்கள் தனிப்பட்ட வாழ்க்கைக்கு சென்றனர்.

## தொழில்

### ஆரம்ப கால வாழ்க்கை
வீபா ஆனந்த் தனது பதினைந்து வயதில் தனது நடிப்பு சின்னத்திரை பயணத்தை தொடங்கினார். ஆரம்பத்தில் அவருடைய பயணம் எளிதானது அல்ல, ஏனென்றால் அவள் நிறைய போராட வேண்டியிருந்தது, ஆனால் அவளுடைய தந்தை அவளுடைய கஷ்டமான கட்டம் முழுவதும் அவளுக்கு ஆதரவளித்தார். அவர் பிரபல நடிப்பு அகாடமி கிரியேட்டிங் கேரக்டர்களில் சேர்ந்தார். அவர் பிரபல நடிகர்கள் சமர் ஜெய் சிங் மற்றும் ரூபேஷ் தப்லியலின் மாணவி ஆவர் . 2008 ல் பல மாத ஆடிஷன்களுக்குப் பிறகு, தொலைக்காட்சி சீரியலான பாலிகா வது மூலம் அறிமுகமாகும் வாய்ப்பு கிடைத்தது.

## தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:1990 பிறப்புகள்
மா. சுபத்ரா நாயர்

**எம். சுபத்ரா நாயர்** (M. Subhadra Nair) ஓர் இந்திய மகளிர் மருத்துவ நிபுணர், மருத்துவ ஆசிரியர் மற்றும் சமூக சேவகர் ஆவார், இவர் 50,000 க்கும் மேற்பட்ட குழந்தை பிறப்புகளுக்கு உதவி செய்ததாகக் கூறப்படுகிறது. இந்திய அரசு, 2014 ஆம் ஆண்டில், மருத்துவத் துறையில் அவர் செய்த சேவைகளுக்காக, நான்காவது மிக உயர்ந்த குடிமை விருதான பத்மசிறீ வழங்கியது  பத்ம விருது பெற்ற முதல் மகளிர் மருத்துவ நிபுணர் எனும் பெருமை பெற்றார்.

## ஆரம்ப கால வாழ்க்கை
இந்த அங்கீகாரம் கிடைத்தது நல்ல உணர்வினைத் தருகிறது. ஆனால் பெருமகிழ்ச்சி கொள்ளவில்லை என்று இவர் பத்மசிறீ விருது கிடைத்தது பற்றி கூறினார்.

சுபத்ரா நாயர் , இரிஞ்சாலக்குடாவிற்குப், திருச்சூரில்,பிப்ரவரி 1929 21 ம் தேதி பிறந்தார்  கிருஷ்ணன் குட்டி மேனன் மற்றும் மாதவி அம்மா ஆகியோரது மகளாகப் பிறந்தார், இவரது தாய் இந்தியாவில் முன்னோடியாக இருந்த பெண் மருத்துவர்களில் ஒருவர் ஆவார். இவருக்கு இரு மூத்த சகோதரிகளும் ஒரு மூத்த சகோதரரும் உள்ளனர். இவரது தாய்  மாதவி அம்மா, மகாத்மா காந்தியைப் பின்பற்றுபவரும், சுதந்திரப் போராட்ட வீரரும், ஒரு கடுமையான ஒழுக்கநெறியினைப் பின்பற்றுபவரும் ஆவார். சுபத்ராவின் இளம் வயதில் இவரது சித்தியின் வளர்ப்பில் வளர்ந்தார்.

சுபத்ரா தனது 3 வது வயதில் இரிஞ்சலக்குடாவில் உள்ள உள்ளூர் பள்ளியில் தனது பள்ளிப் படிப்பைத் தொடங்கி 14 வயதை எட்டுவதற்கு முன்பு *மெட்ரிகுலேஷன்* தேர்ச்சி பெற்றார். சென்னைப் பல்கலைக்கழகம், கல்லூரிப் படிப்பிற்கான போதிய வயது இல்லை எனக் கூறியது. அதனால் இவர் கல்லூரி படிப்புக்காக திருவிதாங்கூர் பல்கலைக்கழகத்திற்குச் செல்ல வேண்டியிருந்தது.  அதூபோல இயூனியன் கிருத்துவக் கல்லூரி, ஆலுவாவில் சேர்ந்து முன்பல்கலைக்கழக பிரிவில் தேர்ச்சி பெற்றார். சுபத்ரா தனது *பிஎஸ்சி* பட்டம் பெற எர்ணாகுளம் மகாராஜா கல்லூரியில் சேர்ந்தார். 

அவரது தாயின் மருத்துவ வாழ்க்கை சுபத்ராவை ஈர்த்தது  மேலும், அவர் ஏற்கனவே மருத்துவத் தொழிலைத் தொடர விருப்பமாக இருந்தார். அதன்படி, 1947 ஆம் ஆண்டில், அவர் சென்னைக்கு குடிபெயர்ந்தார், அங்கு அவரது அண்ணன் விஸ்வநாத மேனன் ஏற்கனவே நீரிழிவு நோயியல் மருத்துவராக பயிற்சி பெற்று வந்தார் , சென்னை மருத்துவக் கல்லூரியில் சேர *எம்பிபிஎஸ்*  தேர்ச்சி பெற்றார். சென்னையில் மருத்துவப் பயிற்சியைத் தொடங்க அவருக்கு வாய்ப்புகள் இருந்தபோதிலும், அவளுடைய சகோதரனுடன் சேர்ந்து, சுபத்ரா கேரளாவுக்குத் திரும்பினார்.

திருவனந்தபுரத்தில் உள்ள பெண்கள் மற்றும் குழந்தைகளுக்கான ஸ்ரீ அவிட்டம் திருநாள் மருத்துவமனையில் உதவி அறுவை சிகிச்சை நிபுணராக அவரது தொழில்  வாழ்க்கையைத் தொடங்கினார், திருவனந்தபுரத்தில் உள்ள அரசு மருத்துவக் கல்லூரியின் ஒரு பகுதி அப்போது ஆரம்ப நிலையில் இருந்தது. மருத்துவக் கல்லூரியில் சுபத்ரா ஆசிரியராகப் பணியில் சேர்ந்தார்.  பிரதான ஆசிரியப் பணியில் நுழைய முதுகலை பட்டம் தேவை என்பதனால் அவரது கற்பித்தல் வாழ்க்கையை மேலும் அதிகரிக்க, பாட்னா மற்றும் சென்னை பல்கலைக்கழகங்களில் மகளிர் மருத்துவம் மற்றும் மகப்பேறியல் நிபுணத்துவத்துவத்தில்  முதுகலை பட்டம் பெற்றார்   மகளிர் மற்றும் மகப்பேறியல் துறையின் தலைவராக சுபத்ரா நாயர் 1984 இல் அரசுப் பணியில் இருந்து ஓய்வு பெற்றார்.

## மேற்கோள்கள்

பகுப்பு:கேரளப் பெண் அறிவியலாளர்கள்
பகுப்பு:சமூக சேவகர்கள்
பகுப்பு:மலையாள அறிவியலாளர்கள்
பகுப்பு:மலையாள மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
பகுப்பு:1929 பிறப்புகள்
வனிதா மதில்

**வனிதா மதில்** (*Vanitha Mathil*)("பெண்கள் சுவர்") என்பது ஜனவரி 1 2019 அன்று கேரள மாநிலம் முழுவதும் பாலினப் பாகுபாட்டிற்கு எதிராக ஆண் பெண் சமத்துவத்தினை வலியுறுத்தி பெண்களால் நடத்தப்பட்ட மனிதச் சங்கிலிப் போராட்டம் ஆகும். இந்த மனிதச் சுவர் பெண்களால் மட்டுமே உருவாக்கப்பட்டது. காசர்கோட்டில் துவங்கிய இச்சங்கிலி திருவனந்தபுரம் வரை சுமார்  தூரம் வரை நீட்டிக்கப்பட்டது. இந்த நிகழ்ச்சியில் சுமார் முப்பது முதல் ஐம்பது இலட்சம் பெண்கள் வரை பங்கேற்றனர்.

## பின்னணி
கேரளாவில், சபரிமலையில் உள்ள இந்து கோயிலில் பாரம்பரியமாக 10 முதல் 50 வயதுக்குட்பட்ட பெண்கள் ஐயப்பனை வழிபடுவதற்குத் தடை விதிக்கப்பட்டிருந்தது. மாதவிடாய் பிரச்சனை காரணமாகப் பெண்கள் இக்கோயிலுக்குச் செல்ல தடை செய்யப்பட்டதாகச் சிலர் கூறினர். ஆனால் பக்தர்கள் தெய்வத்தின் பிரம்மச்சரிய இயல்பு காரணமாக தங்களுக்கு அனுமதி இல்லை என்று கூறினர். ஆனால் செப்டம்பர் 2018இல், இந்திய உச்ச நீதிமன்றம், தனது வரலாற்றுச் சிறப்புமிக்கத் தீர்ப்பில், அனைத்து வயது பெண்களும் கோயிலுக்குள் செல்ல அனுமதித்தது, உயிரியல் வேறுபாடுகளின் அடிப்படையில் எந்த பாகுபாடும் தெரிவிப்பது அரசியலமைப்புக்கு எதிரானது என்று குறிப்பிட்டது. மாநில இடதுசாரி ஜனநாயக முன்னணி இத்தீர்ப்பை வரவேற்றது. அதே நேரத்தில் பாரதிய ஜனதா கட்சி மற்றும் இந்திய தேசிய காங்கிரசு உள்ளிட்ட எதிர்க்கட்சிகள் இத்தீர்ப்பை எதிர்த்து போராட்டங்களைத் தொடங்கின. தீர்ப்பு மற்றும் அதைச் செயல்படுத்த மாநில அரசு எடுத்த முடிவுக்குப் பல இந்து அமைப்புகள் எதிர்ப்பு தெரிவித்தன.

## சுவர்
15 திசம்பர் 2018 அன்று, கேரள முதல்வர் பிணறாயி விஜயன் 176 சமூக மற்றும் அரசியல் அமைப்புகளைச் சந்தித்த பிறகு, மாநிலத்தின் மறுமலர்ச்சி மதிப்புகளைப் பாதுகாக்கப் புத்தாண்டு தினத்தில் பெண்கள் சுவர் நடத்தப்படும் என்று அறிவித்தார்.  இந்நிகழ்விற்கான கருத்துப் பாடல் பிரபா வர்மாவினால் வெளியிடப்பட்டது.

1 சனவரி 2019 அன்று மாலை 4:00 மணிக்கு  தூரத்திற்கு மூன்று முதல் ஐந்து மில்லியன் பெண்களால் ஆன மனித சுவர் தேசிய நெடுஞ்சாலையில் உருவாக்கப்பட்டது. மாநிலத்தின் வட முனையான காசர்கோட்டில் கேரளாவின் சுகாதார மற்றும் சமூக நீதி அமைச்சர் கே. கே. சைலஜாவால்  தொடங்கப்பட்டு, தெற்கில் உள்ள திருவனந்தபுரத்தில் இந்தியப் பொதுவுடைமைக் கட்சித் தலைவி பிருந்தா காரத்துடன் மனித சுவர் முடிந்தது. ராஷ்ட்ரிய சுயம்சேவக் சங்கம் மற்றும் பாரதிய ஜனதா கட்சியின் செயல்பாட்டாளர்கள் காசர்கோட்டில் இந்நிகழ்வில் பங்கேற்றவர்களைத் தாக்க முயன்றதாகக் கூறப்பட்டது.

அதே நாளில், கேரளாவில் நடந்த நிகழ்வுக்கு ஆதரவாக, புதுதில்லி, மும்பை மற்றும் சென்னை உள்ளிட்ட மற்ற இந்திய நகரங்களில் வனிதா மதிலுக்கு ஆதரவு தெரிவிக்கப் பெண்கள் சுவர்கள் ஏற்பாடு செய்யப்பட்டன.

கேரளாவில் ஏற்படுத்தப்பட்ட பெண்கள் மனித சுவர் உலகின் நான்காவது பெரிய மனிதச் சங்கிலி ஆனது. இது பெண்களால் உருவாக்கப்பட்ட மிகப்பெரிய மனிதச் சங்கிலியாகும்.

### மாவட்டங்களில்
மலப்புரம் மாவட்டம், கோழிக்கோடு மாவட்ட எல்லையில் உள்ள கொண்டோட்டி ஐக்கரப்பாடியிலிருந்து மலப்புரம் மற்றும் பெரிந்தல்மன்னா வழியாக பாலக்காடு மாவட்ட எல்லையில் உள்ள புலமந்தோல் அங்காடி வரை, 55கிமீ தூரத்திற்கு இரண்டு லட்சத்திற்கும் மேற்பட்ட பெண்கள் பங்கேற்ற மனித சங்கிலியும் நடைபெற்றது.

## மேற்கோள்கள்

 

பகுப்பு:இந்தியாவில் மகளிர் உரிமைகள்
பகுப்பு:கேரள வரலாறு (1947- தற்போதுவரை)
பகுப்பு:2019 இல் இந்தியா
பகுப்பு:இந்தியாவில் எதிர்ப்புப் போராட்டங்கள்
மினா எல் ஆம்மணி

**மினா எல் ஆம்மணி** () (பிறப்பு: 29 நவம்பர் 1993) என்பவர் எசுப்பானிய நாட்டு நடிகை ஆவார். இவர் நெற்ஃபிளிக்சு தொடரான எலைட் என்ற தொடரில் 'நதியா' என்ற வேடத்தில் நடித்ததன் மூலம் பிரபலமானவர்.

## வாழ்க்கை மற்றும் தொழில்
இவர் 29 நவம்பர் 1993 ஆம் ஆண்டில் எசுப்பானியா நாட்டின் தலைநகரமான மத்ரித்தில் பிறந்து வளர்ந்தார். இவரது குடும்பம் மொராக்கோ வம்சாவளியைச் சேர்ந்தது. இவர் தனது நடிப்புத் தொழிலை 2014 இல் தொடங்கினார்.

இவரது முதல் தொடரான 'அமினாவாக சென்ட்ரோ மடிகோ' என்ற தொடர் 2015 இல் வெளியானது. அதைத் தொடர்ந்து எல் பிரான்சிப் (2015-2016), லா க்யூ சே அவெசினா (2016) போன்ற தொடர்களில் நடித்துள்ளார். 2018 ஆம் ஆண்டு தொடரான நெற்ஃபிளிக்சு தொடரான எலைட் என்ற தொடரில் நதியா என்ற இஸ்லாமிய பெண் கதாபாத்திரத்தில் நடித்தார். இவருக்கு இந்த தொடர் உலகளவில் நல்ல வரவேற்பை கொடுத்தது.

## மேற்கோள்கள்

## வெளி இணைப்புகள்
* 

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:எசுப்பானிய தொலைக்காட்சி நடிகைகள்
பகுப்பு:எசுப்பானிய திரைப்பட நடிகைகள்
எசுத்தர் எசுபோசிதோ

**எசுத்தர் எசுபோசிதோ** () (பிறப்பு: 26 சனவரி 2000) என்பவர் எசுப்பானிய நாட்டு நடிகை மற்றும் வடிவழகி ஆவார். இவர் நெற்ஃபிளிக்சில் ஒளிபரப்பப்பட்ட எசுப்பானியா நாடகத் தொடரான எலைட் என்ற தொடரில் 'கார்லா' என்ற வேடத்தில் நடித்ததற்காக மிகவும் பிரபலமானவர்.

## வாழ்க்கை மற்றும் நடிப்புத்துறை
எசுத்தர் 26 சனவரி 2000 ஆம் ஆண்டில் மத்ரித்தில் பிறந்தார். இவர் தனது சிறு வயதிலிருந்தே கலை உலகில் ஆர்வம் கொண்டிருந்தார். அதனால் தனது பள்ளிப் படிப்பை முடித்ததும் நடிப்பு சார்ந்த கல்லூரி படிப்புகளை படித்தார். இவர் 2013 மற்றும் 2015 ஆம் ஆண்டுகளில் சிறந்த நடிகை என்ற பிரிவில் மத்ரித் தியேட்டர் விருதுகளை வென்றுள்ளார் என்பது குறிப்பிடத்தக்கது.

இவர் 2016 ஆம் ஆண்டு 'லாக்டு அப்' என்ற தொடர் மூலம் நடிப்புத்துறையில் அறிமுகமானார். அதைத் தொடர்ந்து எஸ்டாய் விவோ (2017), எலைட் (2018-2020) போன்ற தொடர்களிலும் மற்றும் யுவர் சன் (2018) போன்ற திரைப்படங்களிலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகைகள்
பகுப்பு:எசுப்பானிய தொலைக்காட்சி நடிகைகள்
பகுப்பு:மேடை நாடக நடிகைகள்
குட்டி மணி

**குட்டி மணி** ஒரு இந்திய திரைப்பட நடிகர் ஆவார், அவர் முக்கியமாக தமிழ் திரைப்படத் துறையில் பணியாற்றியுள்ளார். குட்டியின் முந்தைய திரைப்படம் திரையரங்குகளில் வெளியானது 2021 ஆம் ஆண்டில் மெதகு ஆகும்.  

**திரைப்படவியல்**

**குறிப்பு**

பகுப்பு:நடிகர்
பகுப்பு:தமிழ
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பாத்திமா சுக்ரா பேகம்

**பாத்திமா சுக்ரா** பேகம்  (**Fatima Sughra Begum)**  பாக்கித்தான் நாட்டைச் சேர்ந்த ஒரு முக்கிய அரசியல்வாதியும் செயற்பாட்டாளருமாவார்.  பேகம் குலாம் உசைன் இதாயத்துல்லா, சுக்ரா பேகம், பேகம் இதாயத்துல்லா மற்றும் லேடி இதாயத்துல்லா என்று பல பெயர்களால் இவர் அறியப்படுகிறார். பாக்கித்தான்  பஞ்சாபின்  லாகூரில் பாத்திமா பிறந்தார்   பாக்கித்தான் ஆர்வலரான இவர்  சர் குலாம் உசைன் இதாயத்துல்லாவின் மனைவியாவார். 

மிக இளம் வயதிலேயே பாக்கித்தானின் சுதந்திரத்திற்காக போராடி  தன் பெயரை உருவாக்கிக் கொண்டார். 1932  ஆம் ஆண்டில்  பிறந்த பாத்திமா சுக்ரா  பாக்கித்தான் இயக்கத்தின் இளம் உறுப்பினர்களில் ஒருவராக ஆனார்.  பாக்கித்தான் இயக்கம் உச்சத்தில் இருந்தபோது பாத்திமா சுக்ரா 10 ஆம் வகுப்பு படித்துக்கொண்டிருந்தார். லாகூரில் உள்ள தலைமைச்  செயலகத்தில் இருந்த பிரித்தானிய கொடியை இழுத்து அகற்றிவிட்டு 14 வயதில் அங்கு முசுலீம் லீக் கொடியை மாற்றியதற்காக இவர் அனைவராலும்  அறியப்பட்டார்.  

## ஆரம்ப கால வாழ்க்கை
லாகூரில் உள்ள சுவர் நகரத்தில் பாத்திமா பிறந்தார்.  யாகூப் கான் போபால்சாய் துரானிக்கு மகளாகப் பிறந்தார். 1940 ஆம் ஆண்டு சிந்துவின் முக்கிய அரசியல் தலைவரான சர் குலாம் உசைன்  இதாயத்துல்லாவை திருமணம் சேய்து கொண்டார். 

## அரசியல்
1938 ஆம் ஆண்டு பாத்திமா அகில இந்திய முசுலிம் லீக் கட்சியில் சேர்ந்தார். இது அவரது அரசியல் வாழ்க்கையின் தொடக்கத்தைக் குறித்தது. விரைவில் பெண்கள் மத்திய துணைக்குழுவில் சேர்ந்தார். 

பாத்திமாவின் முயற்சியால் தான் பல்வேறு சிந்து மாவட்டங்களான ஐதராபாத்து , நவாப்சா மற்றும் தாது போன்ற பல்வேறு மாகாண துணைக்குழு கிளைகள் உருவாக்கப்பட்டன. 

1943 ஆம் ஆண்டு முசுலிம் லீக்கின் வருடாந்திர அமர்வில், பேகம் பெண்கள் வரவேற்புக் குழுவின் தலைவராகத் தேர்ந்தெடுக்கப்பட்டார். 

1940 ஆம் ஆண்டுகளில் லாகூரில் நடந்த அரசியல் ஊர்வலங்களில் இவர் பங்கேற்றார். அங்கு ஒரு தனி நாடு வேண்டும் என்ற முசுலிம் லீக்கின் முன்மொழிவுகளை ஏற்றுக்கொள்ளுமாறு அரசாங்கத்தை வலியுறுத்தினார்.   1947 ஆம் ஆண்டு பிப்ரவரி மாதத்தில் பாத்திமாவுக்கு 14 வயதாக இருந்தபோது லாகூரில் உள்ள சிவில் செயலகத்திலிருந்து பிரிட்டிசாரின் யூனியன் சாக்கு கொடியை கீழே இறக்கிவிட்டு , முசுலிம் லீக் கொடியை மேலே ஏற்றினார். அங்கிருந்த அனைத்து முசுலீம்களும் அவரை ஆதரித்தனர், அவர்கள் 'பாக்கித்தான் சிந்தாபாத்' என்று கோசமிட்டனர்.   பாத்திமாவின் இந்தச் செயல் சுதந்திரத்தின் பெரிய அடையாளமாக மாறியது. 

பாக்கித்தான் தனி நாடு இயக்கத்தின் போது இவரது சேவைகளை அங்கீகரிக்கும் விதமாக, 'பாக்கித்தானுக்கு சேவைகள்' என்ற விருது வழங்கப்பட்டது. இந்நிகழ்வில்  பாத்திமாவுக்கு  தங்கப் பதக்கம் வழங்கப்பட்டது.  இதைதவிர வாழ்நாள் சாதனையாளர் விருதும் இவருக்கு வழங்கப்பட்டது.  பெண்கள் அகதிகள் நிவாரணக் குழுவில் பாத்திமா  பணியாற்றினார். பிரிவினைக்குப் பிறகு பாக்கித்தானுக்கு  குடிபெயர்ந்தவர்களுக்கு உதவினார்.  

பிரபல கட்டுரையாளர் ஓரியா மக்பூல் சானின் கூற்றுப்படி, பாத்திமா சுக்ரா அந்த நேரத்தில் முசுலீம் பெண்களுக்கு ஒரு முன்மாதிரியாக இருந்தார். 

## இறப்பு
பாத்திமா சுக்ரா பேகம் 2017 ஆம் ஆண்டு  செப்டம்பர் மாதம் 25 ஆம் தேதியன்று இறந்தார். அப்போது இவருக்கு  86 வயதாகும். மியானி சாகிப் கல்லறையில் பாத்திமா  அடக்கம் செய்யப்பட்டார்.  

## மேற்கோள்கள்

 
பகுப்பு:2017 இறப்புகள்
பகுப்பு:பாக்கித்தானியர்கள்
பகுப்பு:1932 பிறப்புகள்
உரோமனா பசீர்

**உரோமனா பசீர்**  (**Romana Bashir)**  பாக்கித்தான் சமூக ஆர்வலர் ஆவார்.  சிறுபான்மை உரிமைகள் மற்றும் மத சகிப்புத்தன்மை செயற்பாட்டாளராக இவர் இயாங்கினார். நாட்டின் மனநிலையை மாற்றுவதற்காக சர்வமத நல்லிணக்கம் மற்றும் பெண்கள் கல்விக்காக தனது வாழ்க்கையை அர்ப்பணித்தவர் உரோமானா பசீர். இன்று இவர் தனது நடவடிக்கைகளை கல்வி, குறிப்பாக பெண்கள் மத்தியில், நல்லிணக்கம் மற்றும் சர்வமத உரையாடல் ஆகியவற்றை விரிவுபடுத்தியுள்ளார். உரோமனா ராவல்பிண்டியில் அமைதி மற்றும் மேம்பாட்டு அறக்கட்டளையின் கடந்த கால நிர்வாக இயக்குநராக இருந்தார்.  முசுலிம்களுடனான மத உறவுகளுக்கான ஆணையத்தின் ஆலோசகராக திருத்தந்தை பதினாறாம் பெனடிக்ட்டால் நியமிக்கப்பட்டார்.

## செயற்பாடு
உரோமனா பசீர்  ஒரு கத்தோலிக்கப் பெண்ணாவார். 1997 ஆம் ஆண்டு முதல் இவர் அடிமட்டத்தில் வேலை செய்யத் தொடங்கினார்.

இசுலாமாபாத் - சாந்தி நகர் என்ற கிரிசுதுவர் கிராமத்திற்கு எதிரான தீவிரவாத தாக்குதல் காரணமாக 1997 ஆம் ஆண்டில் துன்புறுத்தப்பட்ட சிறுபான்மையினருக்கு ஆதரவாக ஒரு பிரச்சாரத்தைத் தொடங்க இவருக்கு வலிமை அளித்தது.ஆரிஃப் கில் உடன், உரோமானா பசீர் சாந்தி நகரின் துயர நிகழ்வுகளுக்கு ஒரு வருடம் கழித்து  1998 முதல் இந்த துறையில் மிகவும் மரியாதைக்குரிய மற்றும் சுறுசுறுப்பான நபர்களில் ஒருவராக மாறினார்.

மதங்களுக்கிடையேயான நல்லிணக்கம் மற்றும் பெண்கள் கல்வியை ஊக்குவிக்க சமூகத்துடன் இணைந்து பணியாற்றினார்.  *கிறிசுதவ ஆய்வு மையத்தின்* உறுப்பினராகவும் உரோமனா இருந்தார். இவரது இச்செயல்பாடு  கருத்து சுதந்திரம், நீதி, கண்ணியம் மற்றும் சமத்துவத்தை ஊக்குவிக்கிறது. ராவல்பிண்டியில், பசீர் கிறிசுதவ ஆய்வு மையத்தில் பயிற்சியாளராகச் சேர்ந்தார், பின்னர் 2009 ஆம் ஆண்டு நிகழ்ச்சிகளின் தலைவராக உயர்த்தப்பட்டார்.

2012 ஆம் ஆண்டில், திருத்தந்தை பதினாறாம் பெனடிக்ட்டால் வத்திக்கானின் மதங்களுக்கிடையேயான போண்டிஃபிகல் மன்றத்திற்குள்  முசுலிம்களுடனான மத உறவுகளுக்கான ஆணையத்தின் ஆலோசகராக நியமிக்கப்பட்டார். அத்தகைய பதவிக்கு நியமிக்கப்பட்ட முதல் பாக்கித்தான் கிறிசுதவ பாமர பெண் உரோமனா பசிர் என்பது குறிப்பிடத்தக்கதாகும்.

2013 ஆம் ஆண்டில்  ராவல்பிண்டியில் அமைதி மற்றும் மேம்பாட்டு அறக்கட்டளையின் நிர்வாக இயக்குநராக உரோமனா இருந்தார்.

2021 ஆம் ஆண்டில் இவர் பாக்கித்தான் கனடிய பாத்திரிகையாளரான  சர்மீன் ஒபைத்-சினோயின் ஒயிட் இன் தி கொடி திட்டத்தில் மனித உரிமை பாதுகாவலராக பட்டியலிடப்பட்டார்.

## சபாநாயகர்
2012 ஆம் ஆண்டில் சட்ட உதவி மற்றும் தீர்வு மையத்தின் செய்தியாளர் கூட்டத்தில் ஐந்து பேச்சாளர்கள் அடங்கிய குழுவில் உரோமனா  உறுப்பினராக இருந்தார். அவதூறு சட்டம் அதன் தவறான பயன்பாடு,  சுரண்டலைத் தடுக்க திருத்தப்பட வேண்டும் என்று குழு கேட்டது. நவம்பர் 2012 இல், இசுலாமியத்தின் அனைத்து பிரிவுகளையும் பிரதிநிதித்துவப்படுத்தும் இளம் மத அறிஞர்களுக்காகவும், சீக்கியர், பகாய் மற்றும் கிறிசுதவ சமூகங்களைச் சேர்ந்தவர்களுக்காகவும் பாக்கித்தான் சமாதானக் கல்வி நிறுவனத்தால் ஏற்பாடு செய்யப்பட்ட ஒரு பட்டறையில் இவர் பேசினார். 2013 ஆம் ஆண்டில், குவைத்-இ-ஆசம் பல்கலைக்கழகத்தில் நடைபெற்ற "பாக்கித்தானில் சகிப்புத்தன்மை" என்ற கருத்தரங்கில் இவர் ஒரு பேச்சாளராக இருந்தார். நாட்டில் இன மற்றும் மத வேறுபாடுகள் தொடர்பான வன்முறை மற்றும் சகிப்புத்தன்மை அதிகரித்து வருவதற்கு எதிராக பேச வேண்டும் என்று அக்கருத்தரங்கு மக்களை வலியுறுத்தியது.

## மேற்கோள்கள்

 

## புற இணைப்புகள்

* சோலை - மேற்கத்திய உலகம் மற்றும் முசுலீம் பெரும்பான்மை உலகம் இடையே பரசுபர புரிதல் 
* பெண்களின் நிலை குறித்து பஞ்சாப் ஆணையம் 

பகுப்பு:வாழும் மக்கள்
தூண்டிக்காரன்

**தூண்டிக்காரன்** என்பவர் இந்திய ஒன்றியம், தமிழ்நாடின் சில பகுதிகளில் வணங்கப்படும் தமிழ் நாட்டார் தெய்வம் ஆவார். இவர் சமயத்தில் கிராம் காவல் தெய்வமாக வழிபடும் தெய்வமாவார். இவர் ஆரியர்களின் எதிரி. 

தூண்டில் காரன் காவல் தெய்வமாக நாகப்பட்டினம் மாவட்டம் வேதாரண்யம் வட்டாரத்தில் உள்ள அனைத்து கிராமங்களிலும் வணங்கப்படும் ஒரு  தெய்வமாவார். இவர் நாகப்பட்டினம் மாவட்டத்தில் வேதாரண்யம் வட்டத்தில் உள்ள தென்னம்புலம் கிராமத்தில் பிறந்து, கருப்பம்புலம் கிராமத்தில் வாழ்ந்து
தென்னம்புலம் கிராமத்தில் ஆரிய அரசப்படைகளால் காட்டில் வைத்து சித்திரவதை செய்து கொல்லப்பட்டார். ஆபத்து நேரத்தில் ஓடிவந்து காக்கும் கடவுளாக வணங்கப்படுகிறார்.

## உருவம்
இவர் அமர்ந்த நிலையில் கால்கள் இரண்டும் தரையில் படும் வகையில் உட்கார்ந்து இருப்பார்.கால்கள் இரும்பு சங்கிலியால் பிணைக்கப்பட்டு இருக்கும். இவர் காலடியில் மறைநாய் ஒன்று படுத்திருக்கும். அதன் அருகில் இந்திய நாகம் ஆவேசமாக படம் எடுத்த நிலையில் இருக்கும்.

பகுப்பு:தமிழர் நாட்டுப்புறத் தெய்வங்கள்
எம்மா ரதுகானு

**எம்மா ரதுகானு** (*Emma Raducanu*; பிறப்பு: 13 நவம்பர் 2002) பிரித்தானியத் தென்னிசு வீராங்கனை ஆவார். இவர் 2021 அமெரிக்க ஓப்பன் கோப்பையை வென்றுள்ளார். உலக அளவில் பெண்கள் ஒற்றையர் தரவரிசையில் 23 வது இடத்தையும், பிரித்தானியாவில் 1-வது இடத்தையும் 2021 செப்டம்பர் 11 இல் கைப்பற்றினார்.

உலகத் தர வரிசையில் 338 ஆவதாக இருந்து, முதல் தடவையாக பெருவெற்றித் தொடரில் 2021 விம்பிள்டன் போட்டியில் நான்காவதாக வந்தார். இதன் மூலம் 2021 அமெரிக்க ஓப்பன் போட்டியில் பங்கேற்க வாய்ப்புக் கிடைத்தது. 2021 அமெரிக்க ஓப்பன் போட்டியில் இறுதிச் சுற்றில் கனடாவின் லைலா பெர்னாண்டசை 6–4, 6–3 என்ற நேர்க்கணக்கில் வெற்றி பெற்று, 1977 இல் வெற்றி பெற்ற வெர்ஜினியா வேடிற்குப் பின்னர் முதலாவது பிரித்தானியப் பெண்ணாக பெருவெற்றித் தொடர் ஒன்றில் கோப்பையை வென்று சாதனை படைத்தார். அத்துடன் மரியா சரப்போவாவின் 2004 சாதனையை முறியடித்து, உலகிலேயே மிக இளம் வயதில் பெருவெற்றித் தொடரை வென்ற வீராங்கனை என்ற சாதனையையும், செரீனா வில்லியம்சின் 2014 சாதனையை முறியடித்து ஒரு செட் கூட விட்டுக் கொடுக்காமல், அமெரிக்க ஒப்பன் தொடரை வென்ற இளம் வயது வீராங்கனை என்ற சாதனையையும் இவர் ஏற்படுத்தினார்.

## வாழ்க்கைக் குறிப்பு
எம்மா ரதுகானு கனடா, தொராண்டோ நகரில் பிறந்தார். இவரின் தந்தை இயன் உருமேனியாவையும், தாயார் ரெனீ சீனாவையும் சேர்ந்தவர்கள். இரண்டு வயதிலேயே குடும்பத்தினருடன் இங்கிலாந்தில் குடியேறினார். இலண்டனில் வளர்ந்த ரதுகானு, பாலே, குதிரையேற்றம், நீச்சல், கூடைப்பந்து, போன்ற பல விளையாட்டுகளைப் பயில ஆரம்பித்து, இறுதியில் புரோம்லி தென்னிசுக் கழகத்தில் ஐந்தாவது அகவையில் தென்னிசில் பயிற்சி பெற ஆரம்பித்தார்.

## ஒற்றையர் ஆட்டம்
### பெருவெற்றித் தொடர் இறுதி

## மேற்கோள்கள்

## வெளி இணைப்புகள்
* 
* 

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:கனடிய தென்னிசு ஆட்டக்காரர்கள்
பகுப்பு:பெண் டென்னிசுக்காரர்கள்
பகுப்பு:பிரித்தானிய டென்னிசு வீரர்கள்
பெண்ணிய சிறுவர் இலக்கியம்

**பெண்ணிய சிறுவர் இலக்கியம்** (Feminist children's literature) என்பது பெண்ணியக் கண்ணோட்டத்தின் மூலம் சிறுவர் இலக்கியம் எழுதுவதாகும். சிறுவர் இலக்கியத்திற்கும் பெண் இலக்கியத்திற்கும் பல ஒற்றுமைகள் உள்ளன. இரண்டும் பலவீனமாக காணப்படுவதையும் இலக்கியப் படிநிலைகளில் கீழான நிலையில் இருப்பதனையும் காணலாம். இந்த வழியில் பெண்ணியக் கருத்துக்கள் குழந்தைகளின் இலக்கியக் கட்டமைப்பில் தொடர்ந்து காணப்படுகின்றன. எனவே சிறுவர் இலக்கியப் படைப்புகளில் பெண்ணிய விமர்சனங்களும் எதிர்பார்க்கப்படுகிறது, ஏனெனில் இதுவும் ஒரு வகை பெண்ணிய இலக்கியம் ஆகும் . பெண்ணிய இயக்கத்திற்கு குறிப்பாக கடந்த அரை நூற்றாண்டில் சிறுவர் இலக்கியம் முக்கியப் பங்கு வகித்தது. *ஃபெமினிசம் இஸ் ஃபார் எவ்ரிபடி: பேஷன்வேட் பாலிடிக்ஸ் என்ற* தனது புத்தகத்தில், பெல் ஹூக்சு எழுத்து மற்றும் சிறுவர் புத்தகங்கள் உட்பட அனைத்து வகையான ஊடகங்களும் பெண்ணியக் கொள்கைகளை ஊக்குவிக்க வேண்டும் என்று கூறுகிறார். மேலும் பெண்ணியக் கல்விக்கு இச்சிறுவர் இலக்கியத்தின் பங்கு முக்கியமானது என தனது நம்பிக்கையினைத் தெரிவிக்கிறார்.

1992 வாக்கில் , புனைகதைக்காக இலக்கியத்தில் 32% புலிட்சர் பரிசுகளும் வெறும் 8% நோபல் பரிசுகளும் மட்டுமே பெண்களுக்கு வழங்கப்பட்டன. இருந்த போதிலும், *நியூபெரி பதக்கங்களை* பெண்கள் 66% வென்றுள்ளனர். இந்தப் புள்ளி விவரங்களில் இருந்து பெண் எழுத்தாளர்களே சிறுவர் இலக்கியங்களை அதிகம் எழுதுகிறார்கள் என்பது புலனாகிறது.

## பொதுமைப்படுத்தல்கள்
விசித்திரக் கதைகளில் வரும் மாறாநிலை பாலின அப்பாவி கதாபாத்திரங்கள் மற்றும் *தாமஸ் தெ டேக்க் எஞ்சின்* சாகசங்களில் காணப்படும் இனவெறி மற்றும் பாலியல் துன்புறுத்தல் ரீதியிலான கதாப்பாத்திரங்கள் ஆகியவை குழந்தைகளுக்கு நேர்மறையான முன்மாதிரிகளைத் தருவதில்லை.

*லிட்டில் ரெட் ஹெனில்* உள்ள கருத்துக்கள், குழுப்பணி மற்றும் கடின உழைப்பு ஆகியவை பரவலாக கவனிக்கப்படவில்லை மற்றும் அதன் முக்கியக் கதாபாத்திரம் ஏழை மக்களுக்கு உணவளிக்க மறுத்த ஒரு இனவெறி முதலாளித்துவ கருத்தாக மாறியுள்ளது.

*பீட்டர் பான் சேவ்ஸ் லில்லியில்*, வரும் முக்கிய பெண் கதாப்பத்திரம் பெண் என்பதால் அவரை காட்டு மிராண்டித்தனமாகவும், படிக்காத நபராகவும் காட்சிப்படுத்தப்பட்டிருக்கும்.

பாட் ஹட்சின்சன் எழுதிய *ரோஸி'ஸ் வாக்* என்ற பட புத்தகம், ஒரு நரி தன்னை பண்ணையில் வேட்டையாடுவதை  'முட்டாள் பெண்மையின்' அடையாளமாக சித்தரிக்கப்படுகிறது. இருப்பினும், விமர்சகர்கள் இந்தப் படைப்பில் உள்ள நகைச்சுவைகள் புறக்கணிக்கப்பட்டது.

அமெரிக்க விமர்சகர்கள் சிண்ட்ரெல்லாவை 'குறைவான பாலுணர்வு ' கொண்டதாக மீண்டும் எழுத பரிந்துரை செய்கின்றனர். சிண்ட்ரெல்லா மிகவும் அழகாக இருக்கிறாள்; அவள் சிவந்த கைகள் மற்றும் தட்டையான கால்களைக் கொண்டிருக்கிறாள், ஏனென்றால் அவள் அதிக வீட்டு வேலைகளைச் செய்கிறாள் மற்றும் சிண்ட்ரெல்லா ஒரே இரவில் பல ஆண்களுடன் நடனமாடுகிறாள் என்று அந்தப் படைப்பில் கூறப்பட்டுள்ளது.

*[[எனிட் பிளைட்டன்|எனிட் பிளைட்டனின்]] தெ ஃபேமச் ஃபைவ்,* என்பது  சிறுவர் மற்றும் சிறுமிகளை பாலியல் ரீதியாக சித்தரிப்பதாக விமர்சகர்கள் குற்றம் சாட்டுகின்றனர். ஜார்ஜினா ஒரு பெண்ணாக இருப்பதனால் மட்டுமே தலைவராக இருக்க முடியாது. அதனால் அந்தக் கதாப்பத்திரம் ஆண் போல சிறிய முடிகளைக் கொண்டு அமைக்கப்பட்டு ஆண்களுக்கு இருப்பது போல் ஆளுமை இருப்பதாக சித்தரிக்கப்பட்டுள்ளதனை விமர்சகர்கள் கண்டிக்கின்றனர்.

## சான்றுகள்

பகுப்பு:சிறுவர் இலக்கியம்
பகுப்பு:பெண்ணியம்
சோரா பேகம் காசி

**சோரா பேகம் காசி** (Zohra Begum Kazi 15 அக்டோபர் 19127 நவம்பர் 2007) முதல் வங்காள இசுலாமியப் பெண் மருத்துவர் ஆவார். இவருக்கு தம்கா-இ-பாகிஸ்தான் (1964), பேகம் ரோகேயா பதக் (2002) மற்றும் ஏகுஷே படக் (2008) விருதுகள் வழங்கப்பட்டது.

## ஆரம்பகால வாழ்க்கை மற்றும் குடும்பம்
காசி பிரித்தானிய இந்தியாவின் ஐக்கிய மாகாணங்களான சத்தீஸ்கரின் ராஜ்நாந்துகாவ் மாவட்டத்தில் பிறந்தார்.  இவர் டாக்காவின் புளோரன்சு நைட்டிங்கேல் என்று அழைக்கப்படுகிறார். காசி அப்போது வங்காளத்தில் இருந்த மதாரிப்பூர் மாவட்டத்தில் உள்ள கோபால்பூரின் காசி குடும்பத்தைச் சேர்ந்தவர் ஆவார். இவரின் தந்தை காசி அப்துஸ் சத்தார் ஒரு மருத்துவர் மற்றும் அரசியல்வாதி ஆவார். தனது 32 ஆம் வயதில் காசி, சட்ட உருவாக்குநரான  ரசுதீன் புயன் என்பவரைத் திருமணம் செய்தார். இவரின் கணவர், நரசிங்கடி மாவட்டத்தினைச் சேர்ந்த ஜமீந்தாரின் மகன் ஆவார். இவர் 1963 இல் விதவையானார். இவருக்கு சொந்தமாக குழந்தைகள் இல்லை என்றாலும், காசி வங்காளதேசம் முழுவதும் ஏழ்மையான குடும்பங்களில் இருந்து பல குழந்தைகளை தத்தெடுத்து கல்வி கற்பித்தார்.

இவரது அண்ணன் காசி அஷ்ரப் மகமூத் இந்தி கவிஞர் ஆவார். இவர் டாக்கா பல்கலைக்கழகத்தின் தாவரவியல் துறையின் ஓய்வு பெற்ற பேராசிரியர் ஆவார். இந்தியப் பிரிவினைக்குப் பிறகு  மகாத்மா காந்திக்கும் தனக்கும் இடையிலான சர்ச்சைக்குரிய புத்தகத்திற்காக மகமூத் பரவலாகப் புகழ்பெற்றவர். காசியின் குடும்பம் மகாத்மா காந்தி மற்றும் பல முக்கிய இந்திய மற்றும் பிற்கால பாகிஸ்தான் அரசியல்வாதிகளுடன் நெருக்கமாக பிணைக்கப்பட்டுள்ளது. காசி நஸ்ருல் இஸ்லாம் அமைப்புத் தலைவராக இருந்தபோது , அகில இந்திய மாணவர் கூட்டமைப்பின் பொதுச் செயலாளராக அசுரப் பணியாற்றினார்.

இவருடைய தங்கை சிரின் காசியும் ஒரு மருத்துவர் மற்றும் கவிஞர் ஆவார். 1951 இல் *DRCOG* பட்டம் பெற்ற முதல் வங்காளப் பெண் மருத்துவர் என்ற பெருமையைப் பெற்றார். சிரின் காசி பின்னர் குழந்தை மருத்துவத்தில் நிபுணத்துவம் பெற்றார். இவர் ஏழ்மையான குடும்பங்களில் இருந்து பல குழந்தைகளை தத்தெடுத்து வளர்த்ததற்காகவும் பரவலாக  அறியப்பட்டார்.

மூன்று உடன்பிறப்புகளும் ஒருமுறை இந்தியாவின் நாக்பூரில் மகாத்மா காந்தியால் நிறுவப்பட்ட ஆசிரமமான சேவா கிராமத்தில் வாழ்ந்தனர். சோரா காசி மகாத்மா காந்தியின் சேவாஷ்ரமில் தன்னார்வலராகப் பணியாற்றினார், இது பின்னர் மகாத்மா காந்தி அறிவியல் தொழில்நுட்பக் கழகத்தினை உருவாக்கியது. இந்த அமைப்பு ஏழைகளுக்கு இலவச மருத்துவ சேவையை வழங்கியது. இவர் கஸ்தூர்பா காந்தி மருத்துவமனையின் கௌரவ செயலாளராகவும் பணியாற்றினார்.

## கல்வி
தில்லியில் உள்ள பெண்களுக்கான *லேடி ஹார்டிங்* மருத்துவக் கல்லூரியில் 1935 இல் காசி தனது *எம்பிபிஎஸ்* பட்டம் பெற்றார். மருத்துவப் படிப்பில்  முதல் இடத்தைப் பிடித்தார் மற்றும் இந்தியத் தலைமை ஆளுநர் பதக்கம் பெற்றார்.

காசி தனது *எப்சிபிஎஸ்* பட்டப்படிப்பை முடித்து லண்டனில் உள்ள ராயல் மகப்பேறியல் மற்றும் மகளிர் மருத்துவக் கல்லூரியில் உதவித்தொகை பெற்று  *டிஆர்சிஓஜி* பட்டம் பெற்றார். இவர் லண்டனில் தனது படிப்பைத் தொடர்ந்தார் மற்றும் *எஃப் ஆர்சிஓஜி* மற்றும் *எம் ஆர்சிஓஜி* பட்டங்களைப் பெற்றார். இவர் கிழக்கு வங்காளத்திற்கு திரும்பியதும் (பின்னர் கிழக்கு பாகிஸ்தான் என மறுபெயரிடப்பட்டது), இவர் டாக்கா மருத்துவக் கல்லூரி மற்றும் மருத்துவமனையில் பேராசிரியராகவும் மகப்பேறியல் மற்றும் மகளிர் மருத்துவத் துறையின் தலைவராகவும் சேர்ந்தார்.

காசி 7 நவம்பர் 2007 அன்று தனது 95 வயதில் இறந்தார்.

## சான்றுகள்


பகுப்பு:2007 இறப்புகள்
பகுப்பு:1912 பிறப்புகள்
பகுப்பு:பாக்கித்தானிய மகப்பேறியல் மருத்துவர்
பாத்திமா சா

**பாத்திமா சா** (Fatima Shah1914 - அக்டோபர் 12, 2002)  ஒரு பாக்கித்தான் மருத்துவர், சமூக சேவகர் மற்றும் பாக்கித்தானில் பார்வையற்றோருக்காக போராடுபவர் ஆவார். இவர் பாக்கித்தான் பார்வையற்றோர் சங்கத்தின் (பிஏபி) நிறுவனர் மற்றும் அனைத்து பாக்கித்தான் பெண்கள் சங்கத்தின் நிறுவன உறுப்பினர்களில் ஒருவராக இருந்தார். சர்வதேச பார்வையற்றோர் கூட்டமைப்பின் தலைவரான முதல் பெண் எனும் பெருமை பெற்றார்.

## சுயசரிதை
சா 1914 இல் பெராவில் பிறந்தார். இவரது குடும்பம் கல்வி நிலையில் சிறந்து இருந்தது. இவரின் தந்தை, அப்துல் மஜீத் குரேஷி, அலிகார் பல்கலைக்கழகத்தின் கணிதத் துறையின் முன்னாள் தலைவராக இருந்தார். இவருடன் உடன் பிறந்தவர்கள் 12 சகோதரிகள் ஆவர் . மெக்டொனால்டு உதவித் தொகை மூலம் தில்லியில் உள்ள *லேடி ஹார்டிங் ம*ருத்துவக் கல்லூரியில் சேர்ந்தார்.

இவர் லக்னோவின் *டஃபெரென்* மருத்துவமனையில் ஒரு அறுவை சிகிச்சை நிபுணராகச்சேர்ந்தார். 1937 இல் கோராக்பூரின் ஆளுமையான ஜவாத் அலி சாவை மணந்தார். திருமணத்திற்குப் பிறகு இவரால் பணியினைத் தொடர முடியவில்லை. இந்தத் தம்பதியினருக்கு இரண்டு மகள்கள் இருந்தனர். 1947 இல் இந்தியப் பிரிப்பிற்குப் பிறகு, இவர் பாக்கித்தானுக்கு வந்தார், ஆனால் இரு நாடுகளுக்கிடையேயான அரசியல் மோதல் காரணமாக திரும்பிச் செல்ல முடியவில்லை.

1947 இல் சுதந்திரம் பெற்றதைத் தொடர்ந்து, இந்தியாவில் இருந்து பாக்கித்தானுக்கு குடிபெயர்ந்த அகதிப் பெண்களின் மறுவாழ்வுக்காக சா 1947 ஆம் ஆண்டு முதல் பணியாற்றினார்  1949 இல் நிறுவப்பட்ட அனைத்து பாக்கித்தான் பெண்கள் சங்கத்தின் நிறுவன உறுப்பினர்களில் சாவும் ஒருவராக இருந்தார். கராசீயின் மகளிர் நலவியலில் பரவலாக அறியப்படும் மருத்துவர்களில் ஒருவராக இருந்தார்.

இவர் 1960 இல் பாக்கித்தான் பார்வையற்றோர் சங்கத்தை (பிஏபி)  நிறுவினார்.  இவர் பிஏபியின் தலைவராக 1984 இல் ஓய்வு பெறும் வரை அந்தப் பதவியில் நீடித்தார்.

இவர் பேகம் ராணா லியாகத் ஆலி கான் மூலம் அமெரிக்காவிற்கு அனுப்பப்பட்டார், பார்வையற்றோருக்கான மாநில திட்டங்களைப் படிப்பதற்காக இவர் 1964 இல் அயோவாவுக்குச் சென்றார்.  அமெரிக்காவில், நியூயார்க்கில் உள்ள சர்வதேச பார்வையற்றோர் கூட்டமைப்பின் (IFB) நிறுவன உறுப்பினர்களில் ஒருவரானார்.  இவர் அந்த அமைப்பின் இரண்டாவது துணைத் தலைவரானார்.

இவர் பாக்கித்தானுக்குத் திரும்பியபோது, ஊனமுற்றவர்கள் வேலை இழக்கப்படுவதால், சுகாதார விதிமுறையை நீக்குமாறு இவர் பாக்கித்தான் அரசை வலியுறுத்தினார்.  பாக்கித்தானில் பிரெயில் எழுத்து முறையினை அதிகாரப்பூர்வமாக அறிமுகப்படுத்துமாறு இவர் அரசாங்கத்தை வலியுறுத்தினார்.

மருத்துவர் சா  பாக்கித்தானின் மாற்றுத்திறனாளிகள் கூட்டமைப்பை ஏற்பாடு செய்தார். *வேர்ல்டு பிளைண்ட் யூனியன்* (சர்வதேச பார்வையற்றோர் சங்கம்) எனும் உலகளாவிய அமைப்பை நிறுவுவதில் இவர் குறிப்பிடத்தக்க பங்கைக் கொண்டிருந்தார் மற்றும் தேசிய நாடாளுமன்ற உறுப்பினராகவும் ஆனார்.

சா அக்டோபர் 12, 2002 அன்று இறந்தார் மற்றும் கராச்சியில் உள்ள பாதுகாப்பு கல்லறையில் அடக்கம் செய்யப்பட்டார்.

## விருதுகள்
ராணி இரண்டாம் எலிசபெத்தின் முடிசூட்டு விழாவில் சமூக சேவைகளில் இவர் பணியாற்றியதற்காக *MBE*  பெற்றார். பார்வையற்றோருக்கான சுய உதவி அமைப்புகளுடன் பணியாற்றியதற்காக ஸ்வீடனின் கோதன்பர்க்கில் *டேகோ இவாஹஷி* விருது இவருக்கு வழங்கப்பட்டது. பாக்கித்தான் அரசு இவருக்கு தம்கா-இ-இம்தியாஸ் விருதினை வழங்கியது.

## தேர்ந்தெடுக்கப்பட்ட படைப்புகள்
*டிசெபிலிட்டி:செல்ஃப் ஹெல்ப் அண்ட் சோழியல் சேஞ்ச்*  மற்றும்  *சன்சைன் & சேடோஸ்: தி ஆட்டோபயோகிராபி ஆஃப் டாக்டர் ஃபாதிமா சா*

## மேற்கோள்கள்

பகுப்பு:1914 பிறப்புகள்
பகுப்பு:2002 இறப்புகள்
பகுப்பு:பாக்கித்தானிய மகப்பேறியல் மருத்துவர்
பத்தேமா அக்பரி

**பதேமா அக்பரி** (*Fatema Akbari*) ஆப்கானித்தானித்தானிச் சேர்ந்த ஓர் தொழில்முனைவோரும், பெண்களின் வழக்கறிஞரும் ஆவார். இவர் குலிஸ்தான் சதகாத் நிறுவனம், அரசு சாரா நிறுவனமான பெண்கள் விவகார அமைப்பு ஆகியவற்றின் நிறுவனர் ஆவார். 2011இல் இவர் கோல்ட்மேன் சாக்ஸ்-நிதியுதவி வழங்கப்பட்ட 10,000 பெண் தொழில்முனைவோர் சாதனை விருதைப் பெற்றார்.

## தொழில்
1999இல் தனது கணவரின் மரணத்தைத் தொடர்ந்து தனது குழந்தைகளுக்கு ஆதரவளிக்கும் விதமாக பதேமா அக்பரி தச்சுத் தொழிலுக்குத் தள்ளப்பட்டார். முதலில் ஈரானில் கட்டிடத் தளங்களில் பணிபுரிந்தார். அங்கு தலிபான்கள் ஆப்கானித்தானைக் கைப்பற்றியபோது இவரது குடும்பம் தப்பி ஓடியது. 2003இல் இவர் தாயகம் திரும்பினார் . மேலும், காபூலில் ஒரு தச்சுப் பள்ளியான **குலிஸ்தான் சதகாத்** என்ற நிறுவனத்தை நிறுவி மரச்சாமான்கள் உற்பத்தித் தொழிலைத் தொடங்கினார். ஆப்கானித்தானில் மோதலின் போது கொல்லப்பட்ட அல்லது ஊனமுற்ற ஆண்களின் மனைவிகளுக்கு சம்பாதிப்பதற்கான வழிமுறையாக இவர் ஒரு தொழிலாளர் தளத்தை வழங்க முயன்றார். 2009 ஆம் ஆண்டில், ஆப்கானிஸ்தானின் அமெரிக்க பல்கலைக்கழகத்தில் கோல்ட்மேன் சாக்ஸ்-நிதியுதவி வழங்கப்பட்ட 10,000 பெண்கள் திட்டத்தில் சேர்ந்தார். இது வணிகக் கல்வி, வழிகாட்டுதல், வலைப்பின்னல் ஆகியவற்றின் மூலம் உலகளவில் பின்தங்கிய பெண் தொழில்முனைவோருக்கு மூலதனத்தை அணுகுவதன் மூலம் உள்ளூர் பொருளாதாரங்களை வளர்க்க உதவும் திட்டமாகும்.

அக்பரி, தனது செயல்பாடுகளிலும் பெண்களின் கல்வியறிவு வகுப்புகளையும் விரிவுபடுத்துவதிலும், உள்ளூர் தலைவர்களுடன் பேச்சுவார்த்தை நடத்தி தலிபான்கள் கட்டுப்பாட்டில் உள்ள பகுதிகளிலும் பணியாற்ற முடிந்தது. மேலும், "பெண்கள் வீட்டை விட்டு வெளியேறுவதில் எந்த தவறும் இல்லை என்றும் இதனை கண்காணிக்க, தலிபான்கள் நாட்டில் ஈடுபடுவது நல்லது " என்றும் கூறினார்.

2004ஆம் ஆண்டில், பதேமா அக்பரி, ஆப்கானித்தானின் அரசு சார்பற்ற அமைப்பான "மகளிர் விவகார அமைப்பை" நிறுவி, மனித உரிமைகள் பற்றி இருபாலருக்கும் கல்வி கற்பதோடு, கைவினைப் பொருட்களிலும் பெண்களுக்கு பயிற்சி அளித்தார். தன்னார்வ தொண்டு நிறுவனத்திற்கும் தன்னுடைய சொந்த வணிகத்திற்கும் இடையில், 2011ஆம் ஆண்டு நிலவரப்படி இவர் ஆப்கானித்தான் முழுவதும் 5,610 பேருக்கு பயிற்சி அளித்திருப்பதாக மதிப்பிடப்பட்டுள்ளது.

## 10,000 பெண் தொழில்முனைவோர் சாதனை விருது
2011 ஏப்ரல் 12 அன்று அக்பரிக்கு உலகளாவிய தலைமை விருதுகளில் 10,000 பெண் தொழில்முனைவோர் சாதனை விருது வழங்கப்பட்டது. விருது வழங்கும் நிகழ்வில், பல முக்கிய குரல்கள் இவரை பாராட்டின:
"மற்ற ஆப்கானிய பெண்களுக்கு அதிகாரம் அளிப்பதற்காக தன்னுடைய  தச்சுத் தொழிலால் வழங்கப்படும் பயிற்சி மற்றும் வேலைவாய்ப்பு மூலமும் தாலிபான் கட்டுப்பாட்டில் உள்ள பெண்களுக்கு இவரது அரசு சாரா அமைப்பு வழங்கிய எழுத்தறிவு மற்றும் திறன் பயிற்சி ஆகிய இவருடைய பணிக்காக  இவ்விருது வழங்கப்படுகிறது ".

## மேலும் வேலை
30-31 மார்ச் 2011 இல், அமெரிக்காவின் டெக்சஸின் டாலாஸில் 2 நாள் மாநாட்டில் அக்பரி குழு உறுப்பினராக இருந்தார். முன்னாள் அமெரிக்கக் குடியரசுத் தலைவர் ஜார்ஜ் புஷ் மற்றும் ஆப்கானிததான் குடியரசுத் தலைவர் ஹமீத் கர்சாய் ஆகியோர் இவரது ஆப்கானித்தானின் எதிர்காலத்தை உருவாக்குதல்: பெண்கள் சுதந்திரத்தை மேம்படுத்துதல் மற்றும் அவர்களின் பொருளாதார வாய்ப்பை மேம்படுத்துதல் போன்ற பணிகளைக் குரிப்பிட்டனர்.

## மேற்கோள்கள்

## வெளி இணைப்புகள்
*Fatema Akbari @ Vital Voices
*Fatema Akbari @ 10,000 Women

பகுப்பு:1974 பிறப்புகள்
பகுப்பு:வாழும் மக்கள்
இலங்கேஸ்வரன்

**இலங்கேஸ்வரன் ** (*Elangeswaran*) 1987 இல் வெளிவந்த தமிழ்த் திரைப்படம் ஆகும். இத்திரைப்படத்தை டி. ஆர். ராமண்ணா  இயக்கியுள்ளார். ஸ்ரீ சிவகாமி புரொடக்‌ஷன்ஸ் நிறுவனம் சார்பில் கே. முனிரத்னம் தயாரித்துள்ளார். இத்திரைப்படத்திற்கு எம். எஸ். விஸ்வநாதன் இசையமைத்துள்ளார். ராஜேஷ், கே. ஆர். விஜயா, ரேவதி,  ஸ்ரீவித்யா, ஸ்ரீபிரியா ஆகியோர் முக்கியக் கதாப்பாத்திரத்தில் நடித்துள்ளனர்.

## வகை
காப்பியப்படம் / நாடகப்படம்

## கதை மாந்தர்கள்
* ராஜேஷ் – இராவணன்
* ரேவதி – சீதை
* கே. ஆர். விஜயா - மண்டோதரி
* ஸ்ரீபிரியா - சூர்ப்பணகை
* ஸ்ரீவித்யா

## வெளியீடு
1987 ஆம் ஆண்டு மார்ச் மாதம் 21 ஆம் தேதி இத்திரைப்படம் திரையரங்குகளில் வெளியானது.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:காவியத் திரைப்படங்கள்
பகுப்பு:போர் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
கோதி பண்ணா சாதாரண மைகட்டு

**கோதி பண்ணா சாதரண மைக்கட்டு** (*Godhi Banna Sadharana Mykattu*, பொருள்: கோதுமை நிறம் சாதாரண உடல்கட்டு ) என்பது 2016 ஆம் ஆண்டு வெளியான இந்திய கன்னட நாடகத் திரைப்படமாகும் , அறிமுக இயக்குநர் ஹேமந்த் ராவ் எழுதி, இயக்கியுள்ளார். இப்படத்தை புஷ்கர் ஃபிலிம்சின் பதாகையின் கீழ் புஷ்கர் மல்லிகார்ச்சுனா தயாரித்துள்ளார். இப்படத்தில் அனந்த் நாக், ரக்சித் செட்டி ஆகியோர்  முன்னணி வேடங்களில் நடிக்க, அச்யுத்  குமார், சுருதி ஹரிஹரன், வைஷ்டா என். சிம்ஹா, இரவிகிரண் ஆகியோர் பிற வேடங்களில் நடித்துள்ளனர். இப்படம் வணிக ரீதியான வெற்றியைப் பெற்றது.

படத்தின் பின்னணி இசை மற்றும் பாடல் இசையை சரண் ராஜ் அமைத்துள்ளார். படத்தின் ஒளிப்பதிவு, படத்தொகுப்பு ஆகியவை  முறையே நந்தா கிஷோர் மற்றும் ஸ்ரீகாந்த் ஷெராஃப் ஆகியோரால் கையாளப்பட்டது. இந்த படம் 2016 சூன் 3, அன்று உலகளவில் வெளியிடப்பட்டது.  படம் நேர்மறையான விமர்சனங்களைப் பெற்று, வணிக ரீதியான வெற்றியை ஈட்டியது. இந்தப் படம் 2018 இல் தமிழில் *[[60 வயது மாநிறம்]]* என்ற பெயரில் மறு ஆக்கம் செய்யப்பட்டது.

## கதைத் சுருக்கம்
ஆல்சைமர் நோயினால் பாதிக்கப்பட்ட வெங்கோப ராவ் (அனந்த் நாக்) மனைவியை இழந்தவர். பொருளாதார முன்னேற்றத்தை மட்டும் அக்கறைக் காட்டும் அவரது மகன் சிவாவால் முதியோர் இல்லலத்தில் விடப்படுகிறார். வெளிநாடுக்கு செல்ல திட்டமிடும் சிவா அதற்கு முன் தன் தந்தைக்கு வேண்டிய பொருட்களை வாங்கித்தர கடைக்கு அழைத்துச் செல்கிறார்.  அப்போது அவர் காணாமல் போகிறார். அவரது மகன் சிவா அவரைக் காணாமல் வருத்தமடைந்து அவரைத் தேடுகிறான். தந்தையை தேடும் பயணத்தில் வாழ்வின் பல உண்மைகளைப் சிவா புரிந்து கொள்கிறான்.

## நடிப்பு

*  வெங்கப் ராவ்வாக  அனந்த் நாக்
* சிவா வி. ராவாக ரட்சித் செட்டி 
* அச்சுத் குமார் குராமாராக
* மருத்துவர் சகானாவாக  சுருதி ஹரிஹரன் 
* ரங்காவாக வசிஷ்ட என். சிம்ஹா 
* மஞ்சாவாக ரவிக்கிரண் ராஜேந்திரன் 
* சிறப்புத் தோற்றத்தில் சஞ்சாரி விஜய்  
* காவல் ஆய்வாளராக பரமேஸ்வர் ( *கலமத்யமா* ) 
* பத்ரே நாகராஜ்
* தேவேந்திரா
* கார்த்திகேயா

## தயாரிப்பு
2014 ல் படத்தை உருவாக்குவதாக அறிவித்த ஹேமந்த் ராவ், இப்படத்தின் மூலம் இயக்குநராக அறிமுகமானார். 2015 சனவரி 11 அன்று படப்பிடிப்புத் தொடங்கியது. முதல்கட்ட படப்பிடிப்பானது பெங்களூருவில் நடந்தது. அதில் முக்கிய நடிகர்களான அனந்த் நாக் மற்றும் ரட்சித் செட்டி சுருதி ஹரிஹரன், அச்யுத் குமார்  வசிஷ்ட என். சிம்ஹா ஆகியோர் கலந்துகொண்டனர். அடுத்த கட்டப் படப்பிடிப்பு சனவரி 19 அன்று தொடங்கி நடந்தது.
படம் 2016 சூன் 3, அன்று உலகளவில் வெளியிடப்பட்டது.

## மறு ஆக்கம்
தமிழ், தெலுங்கு,  இந்தியில் மறுஆக்கம் செய்யும் உரிமையை  பிரகாஷ் ராஜ் வாங்கினார். இந்த படம் தமிழில் *[[60 வயது மாநிறம்]]* (2018) என பிரகாஷ் ராஜால் மறுஆக்கம் செய்யப்பட்டது.

## விருதுகள்

## மேற்கோள்கள்

## வெளி இணைப்புகள்

* 
* 

பகுப்பு:இந்திய நாடகத் திரைப்படங்கள்
பகுப்பு:இந்தியக் கன்னடத் திரைப்படங்கள்
பகுப்பு:2016 திரைப்படங்கள்
ஒந்து மொட்டேய கதே

**ஒந்து மொட்டேய கதே** (*Ondu Motteya Kathe*, பொருள்  ஒரு வழுக்கையின் கதை ) என்பது 2017 ஆம் ஆண்டு வெளியான கன்னட காதல் நகைச்சுவைத் திரைப்படம் ஆகும். அறிமுக இயக்குநர் ராஜ் பி செட்டி எழுதி இயக்கி, முக்கியக் கதாபாத்திரத்தில் நடித்துள்ளார். இப்படத்தில்  உஷா பண்டாரி, ஷைலாசிறீ, பிரகாஷ் துமினாடு, அம்ருதா நாயக், சிரேயா அஞ்சன், விஜே வினீத், ராகுல் அமின், தீபக் ராய் பனாஜே  ராமதாஸ் ஆகியோர் துணை வேடங்களில் நடித்துளனர். படமானது நேர்மறையான விமர்சனங்களுடன் 2017 சூலை 7  அன்று வெளியானது. *[[தி இந்து]]* இதை "ஆண்டின் கன்னட படம்" என்று அழைத்தது. இந்தப் படம் சிறந்த  கன்னடப்படத்திற்கான பிலிம்பேர் விருதை பெற்றது.

இந்த படம் 2019 இல் மலையாளத்தில் *தமாஷா*  என்றும் இந்தியில் 2019 இல் *உஜ்தா சாமன்* என மறுஆக்கம் செய்யப்பட்டது.

## கதை
ஜனார்தன் ஒரு கல்லூரியில் கன்னட பேராசிரியராக இருக்கிறார். மாணவர்கள் உட்பட அவரது வழுக்கை குறித்து கிண்டல் செய்கின்றனர். அவரின் வழுக்கை தலையால் திருமணமும் தள்ளிப்போகிறது. 29 வயதுக்குள் திருமணம் ஆகவில்லை என்றால் சாமியார் ஆகவேண்டியதுதான் என்கிறார் ஜோசியர். இதனால் தீவிரமாக பெண் தேடுகிறார். காதல் தோல்விகளையும் எதிர்கொள்கிறார். உடல் இச்சையைக் கடந்து துறவி ஆகும் முயற்சியில் தோல்வியடைகிறார். கல்லூரியில் அவருடன் படித்த சற்று பருமனான பெண்ணை மீண்டும் சந்திக்கிறார். அவளுக்கு அவனைப் பிடிக்கிறது. ஆனால் அவனுக்கு ஏனோ பிடிக்கவில்லை. இந்நிலையில் ஜனார்தனனுக்கு திருமணம் ஆனாதா இல்லையா என்பதே கதையின் முடிவு.

## நடிப்பு
* ராஜ் பி. செட்டி ஜனார்த்தனனாக
* உஷா பண்டாரி ஜனார்த்தனின் தாயாக 
* ஸ்ரேயா அஞ்சன் விற்பனை பிரதிநிதிப் பெண்
*  மோஹாவாக 
* சைலாசிறீ சரளாவாக
* அம்ருதா நாயக் இ-மேடமாக 
* விஜே வினீத்
* மைம் ராமதாஸ்
*  தீபக் ராய் பனாஜே குருஜியாக
* பிரகாஷ் துமினாட் சினிவாசாக 
* சைன் செட்டி ஆங்கில விரிவுரையாளராக

## விருதுகள்

## மேற்கோள்கள் ==

## வெளி இணைப்புகள்
*   
* அதிகாரப்பூர்வ இணையதளம் 
* Facebook இல் Ondu Motteya Kathe

பகுப்பு:இந்தியக் கன்னடத் திரைப்படங்கள்
பகுப்பு:2017 கன்னடத் திரைப்படங்கள்
வீரு கோலி

**வீரு கோலி**  (**Veeru Kohli)** பாக்கித்தான் நாட்டைச் சேர்ந்த ஒரு  கொத்தடிமைத் தொழிலாளர் ஆவார். 1964 ஆம் ஆண்டில் பிறந்த இவர் மனித உரிமை ஆர்வலரலாக  வாழ்ந்தார். அடிமைத்தனத்திற்கு எதிராக பிரச்சாரம் செய்யத் தொடங்கிய இவர்  இருபது வருடங்கள் தானே அடிமைத்தனத்தில் சிக்கி கொத்தடிமையாக வாழ்ந்த பிறகுதான்   அறியப்பட்டார்.

## தனிப்பட்ட வாழ்க்கை
வீரு கோலி பாக்கித்தான் நாட்டின் சிந்து மாகாணத்தில் உள்ள மிர்ப்பூர் காசு மாவட்டம்  யூத்தோ  நகரத்தின்  அல்லாதினோ சா கிராமத்தில் ஒரு ஏழை இந்து அட்டவணை சாதி விவசாய தொழிலாளியின் குடும்பத்தில் பிறந்தார்.  16 வயதில் தங்கள் வீட்டு உரிமையாளருடன் ஒரு குடும்பத்தில் திருமணம் செய்துகொண்டார். தற்போது விதவையாக வாழும் வீருவுக்கு  இப்போது 11 குழந்தைகள் இருக்கின்றனர். இவரது பெயர் சில நேரங்களில் வீரோ கோலி என்று எழுதப்படுகிறது.

## பிரச்சாரம்
2013 ஆம் ஆண்டு ஐதராபாத்து  மாகாணத் தேர்தலில் வீரு சுயேட்சை வேட்பாளராகப் போட்டியிட்டார்.

முன்னதாக வீரு தெற்கு பாக்கித்தானில் ஓர் அடிமையாக இருந்தார். ஆனால் இவரைக்  கைப்பற்றியவர்களிடமிருந்து தப்பித்தார்.

அடிமைத்தனத்திற்கு ஆளாகி  அடித்து துன்புறுத்தப்பட்ட இன்னல்களுக்குப் பிறகு, வீரு அதிகாரிகளிடம் நின்று போராடி சுதந்திரம் பெற்றார், ஐதராபாத்தில் உள்ள பாக்கித்தான் மனித உரிமைகள் ஆணையத்தின் உதவி இவருக்குக் கிடைத்தது. இவருடைய அனுபவங்கள் மற்றவர்களின்  சுதந்திரத்திற்காகப் பிரச்சாரம் செய்ய இவரை  ஊக்கப்படுத்தின. தெற்கு பஞ்சாப் பகுதியின் மக்களால் பேசப்படும் இந்திய ஆரிய மொழிகளில் ஒன்றான பஞ்சாபி மொழியின்  வட்டார வழக்கு மொழியான  சராய்கி மொழி  பேச்சாளரான இவர் பரந்த அளவிலான மக்களுடன் தொடர்பு கொள்ள உதவுவதற்காக உருது கற்றுக்கொள்ள வேண்டியதாக இருந்தது.  இலாப நோக்கமற்ற  ஆக்சுபாம் அமைப்பு இவருடைய சிந்தனைகளை  ஊக்குவிக்கவும் இவருடைய  நம்பிக்கையை வளர்க்கவும் உதவியது.

2009 ஆம் ஆண்டு பிரீ தி சிலேவ்சு  என்ற அடிமைகளை விடுவியுங்கள் அமைப்பால் பிரடெரிக் டக்ளசு பிரீடம் விருது வீருவுக்கு  வழங்கப்பட்டது.

பாக்கித்தானைச் சேர்ந்த 125 எண்ணிக்கைக்கும் மேற்பட்ட பெண் ஆர்வலர்கள் 2012 ஆம் ஆண்டு லாகூரில் கூடி, மகளிர் வள மையத்தின் மகளிர் அதிகாரமளித்தல் மற்றும் சனநாயகத்திற்கான தலைமைத்துவ மேம்பாட்டு திட்டத்தின் தேசிய மாநாட்டில் கலந்து கொண்டனர். வீரு கோலியும் இம்மாநாட்டில் கலந்து கொண்டார்.

பாக்கித்தானில் பெண்ணியத் தலைமையின் தேவையைச் சுற்றி மாநாட்டு விவாதங்கள் சுழன்றன.  பெண்கள் உரிமை மற்றும் சமூக நீதி இயக்கத்தை நிலைநிறுத்தவும்   அனைத்து பாக்கித்தான் பெண்களையும் அவர்களின் மதம், சாதி,  மற்றும் சமூக நிலையைப்  பொருட்படுத்தாமல் முன்னேற்றப்  பாதையில் கொண்டு செல்ல உதவும் உத்திகள்  மற்றும் கடினமான சவால்களும் இங்கு விவாதிக்கப்பட்டன.

## ஆசாத் நகர்
ஆசாத் நகர் என்பது வீரு கோலி 2006 ஆம் ஆண்டு உள்ளூர் இலாப நோக்கமற்ற நிறுவனமான  பசுமை ஊரக வளர்ச்சி அமைப்பு  மற்றும் கிடைத்த அதிரடி உதவி ஆகியவற்றின் உதவியுடன் கட்டிய ஒரு குடியேற்றப் பகுதியாகும்.  விடுவிக்கப்பட்ட கொத்தடிமைத் தொழிலாளர்கள் தங்கள் புதிய வாழ்க்கையைத் தொடங்கும்போது தற்காலிகமாக வாழும் இடமாக ஆசாத் நகர் திட்டமிடப்பட்டது. 4.5 எக்டேர்  நிலத்தில் 310 குடும்பங்கள் இங்கு உள்ளன. பெரும்பாலான குடியிருப்பாளர்கள் இந்துக்களாக உள்ளார்கள்.

## மேற்கோள்கள்


பகுப்பு:வாழும் மக்கள்
பகுப்பு:1964 பிறப்புகள்
பகுப்பு:பாக்கித்தானியப் பெண்கள்